b'\n_START_ARTICLE_\nDee (Aberdeenshire)\n_START_SECTION_\nL\xc3\xb8p\n_START_PARAGRAPH_\nDee har sitt utspring p\xc3\xa5 fjellet Braeriach i Cairngorms, i en h\xc3\xb8yde av 1\xc2\xa0220 moh., som er det h\xc3\xb8yeste av av de viktigste av elvene p\xc3\xa5 De britiske \xc3\xb8yer. Den stammer fra en rekke dammer og mindre vann i et omr\xc3\xa5de kalt Wells of Dee og den lille elven Dee renner s\xc3\xa5 over h\xc3\xb8ydedraget til strykene kalt Falls of Dee og renner inn i det s\xc3\xa5kalte An Garbh Choire. Elven f\xc3\xa5r der tilf\xc3\xb8rsel fra sideelver kalt Pools of Dee i passet  Lairig Ghru og renner deretter s\xc3\xb8rover ned Lairig Ghru mellom Ben Macdhui og Cairn Toul, i fossefall i Chest of Dee p\xc3\xa5 vei til White Bridge hvor den slutter seg sammen med Geldie Burn._NEWLINE_Den passerer deretter gjennom det 300 meter lange naturlige gjelet kalt Linn of Dee._NEWLINE_Den passerer deretter gjennom omr\xc3\xa5det kalt Strathdee eller Deeside (skotsk-g\xc3\xa6lisk Srath Dh\xc3\xa8), og elven passerer Braemar, Balmoral Castle, Ballater, Dinnet, Aboyne og Banchory f\xc3\xb8r den n\xc3\xa5r sj\xc3\xb8en i Aberdeen. Ved Ballater f\xc3\xa5r den tilf\xc3\xb8rsel fra to elver, Gairn som kommer fra nord, og Muick, som kommer fra Loch Muick fra s\xc3\xb8r. Elven er innenfor Cairngorms nasjonalpark fram til den n\xc3\xa5r Dinnett.\n_START_SECTION_\nUtl\xc3\xb8p\n_START_PARAGRAPH_\nElven m\xc3\xb8ter tidevannet rett ovenfor Bridge of Dee i Aberdeen, bygget rundt 1720, og som tar hovedveien A90 s\xc3\xb8rover fra Aberdeen. F\xc3\xb8r elven renner ut i Nordsj\xc3\xb8en passerer den gjennom Aberdeens havneomr\xc3\xa5der som er et viktig senter for oljeindustrien i Nordsj\xc3\xb8en. I 1872 ble det bygget en kunstig kanal for \xc3\xa5 rette ut elven utl\xc3\xb8p i sj\xc3\xb8en.\n_START_SECTION_\nDyre- og planteliv\n_START_PARAGRAPH_\nMye av den skotske barskogen ligger innenfor Dees omr\xc3\xa5de, og dette inneholder ogs\xc3\xa5 sjeldne eksempler p\xc3\xa5 bartr\xc3\xa6r som furu, samt bjerk og heilandskap med tilh\xc3\xb8rende vegetasjjon og dyreliv. I dalbunnen er det or og en rekke typer l\xc3\xb8vtr\xc3\xa6r, samt gressland. Av vanlig dyreliv, er det otere, v\xc3\xa5nder og ferskvannsmuslinger._NEWLINE_Dee er en popul\xc3\xa6r lakseelv, og har en blanding av ulike kulper og dammer, adskilt av raske stryk. I 1995 ble det beregnet at laksefisket i elven bidro med mellom \xc2\xa35 og \xc2\xa36 millioner pund \xc3\xa5rlig til \xc3\xb8konomien i Grampian omr\xc3\xa5det.\n_START_SECTION_\nRoyal Deeside\n_START_PARAGRAPH_\nOmr\xc3\xa5det mellom Braemar og Ballater er ogs\xc3\xa5 kjent som Royal Deeside, en bruk som blir oppmuntret av turistindustrien. Siden  dronning Victorias tid har den britiske kongefamilien tilbrakt somrene p\xc3\xa5 Balmoral Castle. Hvert \xc3\xa5r har de v\xc3\xa6rt tilstede p\xc3\xa5 h\xc3\xb8ylandslekene i Braemar og andre lokale arrangementer. Birkhall ble tidligere eid av dronninigmoren, men er n\xc3\xa5 favorittstedet til prins Charles.'